ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
ممبئی پورٹ ٹرسٹ میں سووچھتا پکھواڑے کا انعقاد کیا گیا
نئی دہلی،17ستمبر 2021/ممبئی پورٹ ٹرسٹ 16 سے 30 ستمبر 2021 تک سووچتھا پکھواڑہ منارہی ہے۔ تمام محکموں اور ڈویژن میں صفائی مہم شروع کردی گئی ہے۔ انٹرنیٹ پر ڈیجیٹل بینر نمائش گئے ہیں، ساتھ ہی مختلف مقامات پر سوچھتا پیغام پھیلانے والے حقیقٰ بینر بھی لگائے ہیں۔
ممبئی پورٹ ٹرسٹ کے سربراہ جناب راجیو جلوٹا نے بورڈ روم میں محکموں کے سربراہان اور سینئر حکام کو سووچھتا یعنی صفائی کا حلف دلاکر صفائی سرگرمیوں کا آغاز کیا ۔ متعلقہ محکموں اور ڈویژن کے حکام اور کارکنان کو بھی حلف دلایاگیا۔
ش ح۔ ش ت۔ج
Uno-9114
(Visitor Counter : 105
صحت اور خاندانی بہبود کی وزارت
کوویڈ-19 کا موثر مقابلہ کرنے کے لیے صحت کی دیکھ بھال کے نظام کو بہتر بنانا
نئی دہلی،27 جولائی 2021: مرکزی حکومت نے کوویڈ-19 کے دوران صحت کے موجودہ بنیادی ڈھانچے کو مزید اپ گریڈ کرنے کے لیے تکنیکی اور مالی امداد کے ساتھ ریاستوں کی مدد کی ہے۔
صحت کے موجودہ بنیادی ڈھانچے کو مزید مستحکم کرنے کے لیے کچھ پروگرام اس طرح ہیں:
-
غیر کوویڈ مریضوں میں انفیکشن کے خطرے کو کم کرنے نیز علاوہ بھر میں غیر کوویڈ ایمرجنسی طبی خدمات جاری رکھنے کے لیے ملک بھر میں تین سطحی کوویڈ-19 ہیلتھ کیئر کی سہولت متعارف کرائی گئی ہے:  کویڈ کیئر مرکز ،  کوویڈ کو وقف صحت مرکز  اور  کوویڈ کو وقف اسپتال ۔
-
دفاع، ریلوے، فوج، اسٹیل کی وزارت کے تحت ٹرشری اسپتالوں میں خدمات کے معیار کو بڑھانے کے لیے ضروری امداد فراہم کی گئی ہے۔ اس کے علاوہ ڈی آر ڈی او نے عارضی طبی دیکھ بھال کی سہولیات بھی تیار کی ہیں۔
-
مرکزی اور ریاستی حکومتوں کی مسلسل کوششوں کی وجہ سے آئی سی یو بستروں کی تعداد میں اضافہ ہوا ہے۔ گذشتہ سال مارچ میں پہلے لاک ڈاؤن کے دوران آئی سی یو بستروں کی تعداد 2168 سے بڑھ کر تقریباً 122,000 ہوگئی ہے ۔
-
اگست 2020 میں علاج کے لیے استعمال ہونے والی مائع آکسیجن کی روزانہ پیداواری صلاحیت 5700 میٹرک ٹن تھی۔ اب 13 مئی تک یہ بڑھ کر روزانہ 9690 ہو گئی ہے۔
-
صنعت میں آکسیجن کے استعمال پر پابندی عائد کردی گئی ہے۔
-
ریاستوں /مرکز کے زیر انتظام علاقوں کے علاوہ تمام اسٹیک ہولڈرز کی مشاورت سے علاج کے لیے استعمال ہونے والی آکسیجن کی تقسیم کے لیے ایک علیحدہ اور شفاف فریم ورک تیار کیا گیا ہے۔
-
آکسیجن کے موزوں استعمال کے پالیسی رہ نما خطوط گذشتہ سال 25 ستمبر کو جاری کیے گئے تھے جس کا مقصد علاج کے لیے استعمال ہونے والی آکسیجن کے ضیاع کو روکنے کے لیے آکسیجن کا منطقی استعمال کرنا تھا۔ رہ نما خطوط میں 25 اپریل 2021 کو مزید ترمیم کی گئی اور ریاستوں کو مطلع کیا گیا۔
-
گذشتہ سال اپریل اور مئی میں ریاستوں میں 102400 سے زیادہ آکسیجن سلنڈر حاصل اور تقسیم کیے گئے۔ دریں اثنا 21 اپریل کو مزید ایک لاکھ 27 ہزار سلنڈر فراہم کرنے کا حکم دیا گیا ہے۔
-
صحت مراکز میں آکسیجن پیدا کرنے کے لیے پی ایس اے پلانٹ لگائے جارہے ہیں۔ اس کے نتیجے میں دور دراز اور دشوار گزار علاقوں کے اسپتال داخلی آکسیجن کی مانگ کو پورا کر سکیں گے۔
-
کوویڈ-19 سے متعلق ادویات سے متعلق تمام معاملات پر فوری اور موثر فیصلے کرنے کے لیے ادویہ سازی کے محکمہ کے تحت ایک ادارہ جاتی نظام کے طور پر ڈرگ کوآرڈینیشن کمیٹی تشکیل دی گئی ہے۔
-
تمام ریاستوں /مرکز کے زیر انتظام علاقوں میں ڈرگ کنٹرولرز سے درخواست کی گئی کہ وہ ریمیڈیسیور جیسی ہنگامی ادویات کی بلیک مارکیٹنگ اور غیر دیانت دارانہ لین دین کو روکنے کے لیے دواؤں کے ذخائر کی نگرانی تیز کریں۔
مذکورہ اقدامات کے علاوہ مرکزی کابینہ نے کوویڈ-19 ہنگامی صورت حال سے نمٹنے اور صحت کے نظام کی تشکیل سے متعلق دوسرے مرحلے کے پیکج کے لیے 23,123 کروڑ روپے کی فراہمی کی تجویز کو منظوری دے دی ہے۔ اس میں سے 15,000 کروڑ روپے مرکزی حکومت دے گی اور باقی 8,123 کروڑ روپے ریاستوں کو دینا ہوں گے۔ پیکیج یکم جولائی 2021 سے 31 مارچ 2022 کے دوران نافذ کیا جائے گا۔
یہ معلومات صحت اور خاندانی بہبود کے وزیر مملکت ڈاکٹر بھارتی پروین پوار نے آج راجیہ سبھا کو ایک تحریری جواب میں دی ہیں۔
وزارتِ تعلیم
مسودہ نئی تعلیمی پالیسی کے بارے میں مختلف متعلقین سے تقریباً 65000تجاویز موصول ہوئی ہیں:فروغ انسانی وسائل کے وزیر
نئی دہلی،18جولائی2019؍فروغ انسانی وسائل کے مرکزی وزیر ڈاکٹر رمیش پوکھریال ‘نشنک’نے آج راجیہ سبھا میں ایک تحریری جواب میں بتایا کہ ڈاکٹر کے کستوری رنگن کی صدارت میں مسودہ نئی تعلیمی پالیسی کی کمیٹی نے 31مئی 2019ء کو وزارت میں اپنی رپورٹ جمع کرادی ہے۔مسودہ نئی تعلیمی پالیسی 2019ءعوام، حکومت ہند کی وزارتیں اور ریاستی حکومتوں سمیت تمام متعلقین سے تجاویز ؍تبصرہ حاصل کرنے کے لئے فروغ انسانی وسائل کی وزارت کی ویب سائٹ innovate.mygov.in پلیٹ پر بھی اَپ لوڈ کی گئی ہے۔15 جولائی 2019ء تک اس سلسلے میں مختلف متعلقین کی جانب سے تقریباً65 ہزار تجاویز؍ تبصرے موصل ہوچکے ہیں اور ابھی تک موصول رہے ہیں۔
ابتداء میں مسودہ نئی تعلیمی پالیسی 2019ء ہندی اور انگریزی میں فروغ انسانی وسائل کی وزارت پر اَپ لوڈ کی گئی تھی اور تجاویز ؍تبصرے جمع کرانے کی آخری تاریخ 30 جون 2019ء تھی۔تجاویز اور تبصرے جمع کرانے کے لئے معینہ مدت کو آگے بڑھانے کے واسطے مختلف اشخاص ؍تنظیموں کی جانب سے موصولہ درخواستوں پر غور کرنے اورمسودہ قومی تعلیمی پالیسی 2019ء کی تلخیص کے مختلف زبانوں، یعنی آسامی، بنگالی، انگریزی، گجراتی، ہندی، کنڑ، ملیالم، مراٹھی، اڑیہ، سنسکرت، تمل، تیلگو ، اردومیں فروغ انسانی وسائل کی ویب سائٹ پر اَپ لوڈ کئے جانے کے بعد تجاویز؍ تبصرے جمع کرانے کی تاریخ بھی آگے بڑھا کر 31 جولائی 2019ء کردی گئی، تاکہ تمام متعلقین سے مزید تجاویز حاصل کی جاسکے اور پالیسی تیار کرنے میں معاشرے کے مختلف طبقوں کی شرکت میں اضافہ ہوسکے۔
وزارت اطلاعات ونشریات
کیابنگالی فلموں کے بغیرہم فلمی میلے کا تصورکر سکتے ہیں؟
جب سنیما کی بات ہوتی ہے تو بنگال اس میں ایک منفرد مقام رکھتا ہے۔معروف فلم ساز ستیہ جیت رے، رتوک کمار گھٹک اور مرنال سین نے بنگالی زبان میں اپنے ان شاہکاروں کی تخلیق کی جوکہ ایک طویل عرصے تک سنیما کےشائقین کو اپنے سحر کا شکار بنانے میں کامیاب رہے اور سرحد کے دونوں طرف، مغربی بنگال اور بنگلہ دیش کےفلم سازوں نے اس طرح کے شاہکارتخلیق دینے میں نمایاں کردار ادا کیا ہے۔ممبئی انٹرنیشنل فلم فیسٹیول کے اس 17ویں ایڈیشن میں سرحد کے دونوں طرف سے بنگالی فلموں کی بھی نمائش کی جارہی ہے۔
مذکورہ فیسٹیول میں بہت زیادہ متوقع بنگالی دستاویزی فلموں،مختصر افسانوں اور اینیمیشن فلموں کی نمائش کی جارہی ہے جو غیر فیچر فلموں کو اپنی صلاحیتوں اور جذبے کو ظاہر کرنے کے لیے ایک پلیٹ فارم فراہم کرتا ہے۔ایم آئی ایف ایف 2022 بنگال کے دو بااثر فلم سازوں - چدانند داس گپتا اور بدھادیب داس گپتا کو خراج عقیدت پیش کر کیا جارہا ہے۔ اس کے علاوہ، بنگالی زبان میں بہت سی ایسی پسندیدہ فلمیں ہیں جن کی 17ویں ایم آئی ایف ایف میں نمائش کی جارہی ہے۔ ان فلموں کا انتخاب کیا گیا ہے اورانہیں مختلف زمروں کے تحت گروپ میں رکھا گیا ہے۔مقابلے اور غیر مسابقتی زمرے نیز پیکیج میں شامل ہر فلم تعریف کی مستحق ہے۔
درج ذیل بنگالی فلموں کی وہ فہرست دی گئی ہے جنہیں ایم آئی ایف ایف 2022 میں دکھایا جائے گا ۔
قومی مقابلہ
 - خاموشی کے لیے ایک آواز
ہدایت کار۔ اشوک کمار چٹوپادھیائے
 - رادھا
ہدایت کار۔ بمل پودر
 - میگھا
ہدایت کار۔ رشی بھومک
نیشنل پرزم  - میرا بیٹا اور اس کے دادا
ہدایت کار۔ بیجوئے چودھری
خصوصی اسکریننگ
سوکمار رے
ہدایت کار۔ ستیہ جیت رے
کنٹری فوکس،تھنکینگ آف ہم
ہدایت کار۔ پابلو سیسر
خراج عقیدت 
پورٹریٹ آف سٹی
ہدایت کار۔چدانند داس گپتا
برجو مہاراج
ہدایت کار۔چدانند داس گپتا
خصوصی پیکجز 
آئی ایم بونی
ہدایت کار۔ سوربھ کانتی دتا، ستاروپا سنترا، فرحہ خاتون
ا ےویری اولڈ مین ود اینورمس ونگس
ہدایت کار۔ پرتیک واٹس
لداخ چلے رکشہ والا
ہدایت کار۔ اندرانی چکربرتی
اسٹوڈنٹ فلمز
ان سائڈ دے بیلی
ہدایت کار۔ ریتوک سنہا
یہ ایم آئی ایف ایف اس سال بنگلہ دیش کو ایک ’فوکس ملک‘ کی حیثیت سے نہایت مناسب خراج تحسین پیش کرتا ہے۔ ان فلموں کا انتخاب ان کی کہانی سنانے کے فن، تصور، کردار نگاری، ایڈیٹنگ اور کئی دیگر معیارات کی بنیاد پر کیا گیا ہے۔جناب جوگیش دتا پر بننے والی ایک ایسی فلم ہے جو مشرقی بنگال سے ایک کنگال پناہ گزین ہونے کی ان کی جدوجہدسے لے کر بھارتی مائیم کا علمبردار بننے تک، اس پیکیج کے تحت بننے والی بہت سی فلموں میں سے ایک ہے۔
‘Country of Focus’ #MIFF2022 to commemorate 50 years of Bangladesh’s independence
توجہ کا مرکز ملک :
دوجہان  ہدایت کار۔ رتن پال
حسینہ: ایک بیٹی کی کہانی، ہدایت کار۔ پپلو خان
جولو گوریلا 71 ، سُمن دلاور
جوتھورلینا، ہدایت کار۔ دلارہ بیگم جولی
ایک پیسہ نہیں، بندوق نہیں، مقبول چودھری
کان پیٹ روئی ، ہدایت کار ،مفید الحق
نشتوبدوتر سحر ، ہدایت کار۔ امیتابھ رضا چودھری
بگانیہ ، ہدایت کار۔ حمیرہ بلقیس
ریپلس، ہدایت کار۔ سبورنا سنجوتی توشی
آریہ مون شوپنو، ہدایت کار۔ ابو شاہد ایمون
جنموشتھی ، ہدایت کار۔ شبنم فردوسی
مکانات اور شہری غریبی کے خاتمے کی وزارت
ایس بی یو 2.0 اور اے ایم آر یو ٹی 2.0 کے تحت ، شہروں کو ’کچرے سے پاک‘ اور ’پانی -محفوظ‘ بنانے کے لیے منصوبے کی تیاری کا آغاز ہوگیا ہے
ہاؤسنگ اور شہری امور کے وزیر جناب ہردیپ سنگھ پوری نے آج راجیہ سبھامیں ایک سوال کے تحریری جواب میں مطلع کیا کہ سووچھ بھارت مشن –شہری  2.0 کو پانچ سال کی مشن مدت کے لیے یکم اکتوبر 2021 کو شروع کیا گیا تھا۔اس میں شہری اور دیہی ہم آہنگی شامل ہے، جس کے تحت بنیادی ڈھانچے کے منصوبوں کو کلسٹر کی بنیاد پر پڑوسی شہری مقامی اداروں  اور دیہی علاقوں کے گروپوں تک لے جایا جاسکتا ہے تاکہ عام قسم کے کچرے کی پروسیسنگ کی سہولیات کو موثر طریقے سے استعمال کیا جاسکے۔
اسی طرح احیاء اور شہری تبدیلی کے لیے حال ہی میں شروع کردہ مشن  2.0 میں دیہی-شہری ہم آہنگی متاثر ہوگی جس کے تحت دیہی شہری سلسلے میں پروسیس ٹریٹ شدہ استعمال شدہ پانی کے دوبارہ استعمال کے لیے پانی کے مارکیٹوں کا تعین کیا جائے گا۔ یو ایل بیز کے ذریعے سیوریج ٹریٹمنٹ پلانٹس  کی اضافی صلاحیتوں میں قریبی دیہاتوں کے سیوریج/سی پیج کا مشترکہ طور پر علاج کیا جائے گا۔ اس کی سہولت کے لیے پانی/ سیوریج/ دریا/ آبی اداروں کے تعاون سے متعلق قومی، ریاستی اور یو ایل بیز کی سطح کی کمیٹیوں کی نمائندگی، دیہی علاقوں کے اراکین سے بھی کی جائے گی۔ جس میں خاص طورپر شہری مضافات کے علاقے  شامل ہیں۔مزید برآں، اے ایم آر یو ٹی 2.0 کے تحت ، جہاں بھی ممکن ہوسکے، شہری اور دیہی کے درمیان بھی صلاحیت سازی کی ہم آہنگی ممکن ہوسکے گی۔
ایس بی ایم-یو 2.0 اور اے ایم آر یو ٹی 2.0، دونوں کو، حال ہی میں یکم اکتوبر 2021 کو شروع کیا گیا ہے اور شہروں کو’ کوڑا کرکٹ سے پاک‘ اور ’پانی- محفوظ‘ بنانے کے لیے پلان کی تیاری شروع کردی گئی ہے۔
۔۔۔۔۔۔۔۔۔۔۔
ش ح۔ا ع۔ر ا۔
U-1248
(Visitor Counter : 112
شمال مشرقی ریاستوں کی ترقی کی وزارت
میگھالیہ میں شمال مشرق کے پہلے خصوصی "ادرک" پروسیسنگ پلانٹ کا احیا کیا جارہا ہے: ڈاکٹر جتیندر سنگھ
نئی دہلی 30 دسمبر 2020:میگھالیہ کے ضلع ریبھوئی میں شمال مشرق کے پہلے خصوصی "ادرک" پروسیسنگ پلانٹ کا احیا کیا جارہا ہے اور ممکن ہے کہ 2021 کے آغاز میں یہ چالو ہوجائے۔
شمال مشرقی خطے کی ترقی کی وزارت کی سرپرستی میں سرکاری زمرے کے تحت شمال مشرقی علاقائی زرعی مارکیٹنگ کارپوریشن کے کام کا جائزہ لینے کے بعد اس بات کا آج انکشاف کرتے ہوئے شمال مشرقی خطے کی ترقی، وزیر اعظم کے دفتر، عملہ ، عوامی شکایات ، پنشن ، ایٹمی توانائی اور خلا کی ترقی کے مرکزی وزیر مملکت  ڈاکٹر جتیندر سنگھ نے کہا کہ شمال مشرقی ہندوستان کا واحد ادرک پروسیسنگ پلانٹ 2004 کے آس پاس قائم کیا گیا تھا۔ لیکن وہ کئی برسوں تک غیر فعال رہا۔ شمال مشرقی علاقائی زرعی مارکیٹنگ کارپوریشن نے اب اس کے احیا کی ذمہ داری سنبھالی ہے اور اس بند پلانٹ کو پی پی پی موڈ کے ذریعہ چالو کرنے کے اقدامات شروع کر دئیے ہیں۔
ڈاکٹر جتیندر سنگھ نے کہا کہ ایکسپورٹ پروموشن انڈسٹریل پارک  ، راجہ بھاگن، بیرنیہات ہیٹ میں واقع اس پلانٹ میں صرف ادرک کی پروسیسنگ نہیں ہوگی بلکہ ویکسڈ ادرک ، ادرک پیسٹ ، ادرک پاؤڈر ، ادرک فلیکس ، ادرک کا تیل جیسے سامان وغیرہ تیار کرنے میں بھی یہ مددگار ثابت ہوگا۔
انہوں نے کہا کہ اہم بات یہ ہے کہ حالیہ مہینوں میں یہ اطلاع عام ہونے کے بعد ادرک کو نمایاں مقام حاصل ہوا ہے کہ کوویڈ 19 وائرس کے خلاف اس سے قوت مدافعت بڑھتی ہے۔ وزیر اعظم نریندر مودی نے بھی حال ہی میں اس کا حوالہ دیا تھا۔
ڈاکٹر جتیندر سنگھ نے کہا کہ اس پلانٹ سے تیار ادرک کی مصنوعات نہ صرف گھریلو استعمال کے لئے دستیاب ہوں گی بلکہ اس کی وسیع طلب بھی ہوگی اور یہ وزیر اعظم مودی کے "ووکل فار لوکل" کی پکار سے بھی مطابقت رکھے گا۔ انہوں نے کہا کہ پی پی پی موڈ کے لئے ٹینڈر جاری کر کے ایک آپریشن اینڈ مینٹیننس آپریٹر کا انتخاب کیا گیا ہے اور پلانٹ کے قیام اور بحالی پر کام جاری ہے۔
نارتھ ایسٹرن ریجنل ایگریکلچرل مارکیٹنگ کارپوریشن  کے مینیجنگ ڈائریکٹر منوج کمار داس نے انکشاف کیا کہ ہندوستان کا شمال مشرقی خطہ ہر سال تقریبا 450,000 میٹرک ٹن اعلی معیار کا ادرک پیدا کرتا ہے لیکن اس کا بیشتر حصہ کم قیمت پر فروخت ہوتا ہے کیونکہ وہاں پروسیسنگ اور کولڈ اسٹوریج کی سہولیات موجود نہیں۔میگھالیہ کا پلانٹ ادرک کے کاشتکاروں کو انتہائی ضروری سہولت فراہم کرے گا اور وہ اس قابل ہو جائیں گے کہ اپنی صلاحیتوں کو استعمال کرسکیں اور اسی کے ساتھ وہ قدرتی وسائل کا بہترین استعمال بھی کر پائیں گے۔
اس کے علاوہ ڈاکٹر جتیندر سنگھ کو شمال مشرق میں 100 نئے تازہ خوردہ پوائنٹس اور گوہاٹی اور شمال مشرقی خطے کے دوسرے بڑے شہروں میں فروٹ کیوسکس قائم کرنے کے منصوبے سے بھی آگاہ کیا گیا۔ان میں سے بیشتر پی پی پی موڈ کے ہوں گے۔ نارتھ ایسٹرن ریجنل ایگریکلچرل مارکیٹنگ کارپوریشن نے جدید ترین سہولیات والے مارکیٹنگ کمپلیکس تیار کرنے کی بھی ذمہ داری اپنے سرلی ہے۔
وزارت دفاع
دلّی جل بورڈ سے پانی کی فراہمی اور ایک نئے داخلی دروازے کا افتتاح
22 اپریل ، 2023 ء کو بیس ریپیئر ڈپو  ، پالم کے لئے ایک تاریخی دن ثابت ہوا ، جس میں دو بڑے پروجیکٹوں کے افتتاح کے ساتھ دلّی جل بورڈ کے ذریعے میٹھے پانی کی فراہمی اور ایئر مارشل وبھاس کے ذریعے ڈپو کے لئے ایک نئے داخلی دروازے کا افتتاح شامل ہے ۔ اس کا افتتاح ایئر مارشل وبھاس پانڈے ، اے او سی-ان-سی ، منٹیننس کمانڈ نے کیا ۔ بی آر ڈی کے لئے تازے پانی کی سپلائی کا پروجیکٹ 2009 ، میں شروع ہوا تھا اور یہ 22 اپریل ، 2023 ء کو مکمل ہوا ۔ ڈپو کے لئے نئے داخلی دروازے کے افتتاح کے ساتھ ہی پالم ریلوے کراسنگ کے قریب ہونے کی وجہ سے ٹریفک کی بھیڑ کا مستقل مسئلہ اب ختم ہو جائے گا۔ اب عملے کے افراد اور ان کے اہل خانہ اب بغیر کسی پریشانی کے بی آر ڈی تک رسائی حاصل کر سکتے ہیں۔
ایئر مارشل وبھاس پانڈے نے دونوں پروجیکٹوں کے شروع ہونے پر اپنے اطمینان کا اظہار کیا ، جس سے فضائیہ کے اہلکاروں اور ان کے اہل خانہ کی خوشی میں اضافہ ہوا ہے ۔ انہوں نے بی آر ڈی کے اہلکاروں پر زور دیا کہ وہ اپنے آپریشنل ٹاسک کو زیادہ جوش اور جذبے کے ساتھ پورا کرنے کے لئے تندہی سے کام کرتے رہیں۔
ایئر آفیسر کمانڈنگ ، ایئر کموڈور ایس ایس ریحال نے دلّی جل بورڈ، دلّی انٹرنیشنل ایئرپورٹ لمیٹیڈ، ملٹری انجینئرنگ سروسز اور ڈپو کے تمام اہلکاروں کا شکریہ ادا کیا اور کہا کہ انہوں نے دونوں پروجیکٹوں کو کامیاب بنانے کے لئے تہہ دل سے تعاون کیا ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4376
(Visitor Counter : 62
وزیراعظم کا دفتر
وزیر اعظم نے ہندوستانی میوزک کمپوزر، رکی کیج کو ’ڈیوائن ٹائڈز‘ البم کے لیے گریمی ایوارڈ جیتنے پر مبارکباد پیش کی
وزیر اعظم جناب نریندر مودی نے ہندوستانی میوزک کمپوزر، رکی کیج کو ان کے البم ’ڈیوائن ٹائڈز‘ کے لیے گریمی ایوارڈ جیتنے پر مبارکباد دی ہے۔
رکی کیج کے ایک ٹوئٹ کے جواب میں، وزیر اعظم نے کہا؛
’’اس شاندار کارنامہ کے لیے مبارکباد اور آپ کی مستقبل کی کوششوں کے لیے نیک خواہشات!‘‘
وزارت اطلاعات ونشریات
پرسار بھارتی یوم آزادی 2023 کے لائیو کوریج کے لئے تیار ہے
اس موقع پر ہر ایک زاویہ سے کور کرنے کے لئے مجموعی طور پر 40 کیمروں میں پانچ روبوٹک کیمرےشامل ہیں اور دو 360 ڈگری کیمرے لگائے گئے ہیں
لائیو کوریج 15 اگست کو صبح 6 بج کر 15 سے شروع ہوگا
77ویں یوم آزادی سے قبل پرسار بھارتی نے لال قلعہ سے اس موقع کی تقریبات کی لائیو کوریج کے لئے زبردست انتظامات کئے ہیں۔وزیر اعظم جناب نریندر مودی 15 اگست2023 کو دہلی کے تاریخی لال قلعہ سے 77 واں یوم آزادی منانے کے سلسلے میں ملک کی قیادت کریں گے ۔وہ قومی پرچم لہرائیں گے اور تاریخی لال قلعہ کی فصیل سے قوم سے روایتی طور پر خطاب کریں گے۔
اس سال یوم آزادی کی تقریب ‘آزادی کا امرت مہوتسو’ کی تقریبات کے ساتھ مکمل ہوں گی جن کا آغاز وزیر اعظم نے 12 مارچ2021 کو احمد آباد گجرات میں واقع سابر متی آشرم سے کیا تھااورایک بار پھر ملک 2047 تک ہندوستان کو ایک ترقی یافتہ ملک بنانے کے جناب نریندر مودی کے خواب کو پورا کرنے کے لئے نئی توانائی کے ساتھ ‘امرت کال ’ میں داخل ہوگا۔77واں یوم آزادی منانے کے لئے متعدد نئے اقدامات کئے گئے ہیں ۔گذشتہ سال کے مقابلے میں اس سال بڑی تعداد میں مہمانوں کو مدعو کیا گیا ہے۔
ڈی ڈی اور اے آئی آر کا یوم آزادی کی تقریبات کا کوریج یوم آزادی سے قبل 14 اگست کو شام 7 بجے قوم سے صدر جمہوریہ ہند محترمہ دروپدی مرمو کے پیغام کو نشر کرنے سے شروع ہوگا۔
اس 15 اگست کویوم آزادی کی تقریبات کا دوردرشن کا لائیو کوریج لال قلعہ پر وزیر اعظم مودی کے ذریعہ ترنگا لہرائے جانے کے تاریخی لمحے کے وسیع پس منظر کو دکھانے کے لئے 40 سے زیادہ کیمروں سے کور کیا جائے گا۔
آپ کو ایک مسحور کن تجربہ کرانے کے لئے دوردرشن نے 41 کیمرے لگائے ہیں۔ان میں سے 36 لال قلعہ پر لگائے گئے ہیں اور 5 راج گھاٹ میں۔ان میں بغیر کیمرامین کے چلنے والے 5 روبو ٹک کیمرے شامل ہیں۔ اس سیٹ اپ میں دو360 ڈگری ویو والے کیمرے بھی شامل ہیں۔تقریبات کو ڈائنامک کیمرازاویہ دینے کے لئے 4 کیمرے جمی جبز پر اور 1 سیگر کرین پر لگایا گیا ہے۔
صبح 6 بج کر 15 منٹ سے شروع ہونے والے لائیو کوریج کے ساتھ 15 اگست کو وزیر اعظم کی تقریر کے لائیو کوریج کے لئے ایک مضبوط اور تجربہ کار ٹیم تعینات کی گئی ہے۔ تعینات کی گئی کیمرا ٹیم میں دو خاتون کیمرا پرسن شامل ہیں ،لائیو کوریج دوردرشن کے پورے نیٹ ورک پر دور درشن نیوز کے اشارتی زبان کے ترجمہ کے ساتھ نشر کیا جائے گا۔اس کوریج کو ساتھ ہی ساتھ یوٹیوب پر لائیو اسٹریم کے ذریعہ دکھایا جائے گا۔آل انڈیا ریڈیو کے نیشنل چینل تمام تقریبات کو انگریزی اور ہندی کمنٹری میں لائیو نشر کریں گے۔آل انڈیا ریڈیو پورے دن مختلف حب الوطنی کے اورثقافتی پروگرام نشر کرےگا۔مختلف ریاستوں میں دوردرشن اور آکاشوانی کے مقامی اسٹیشن اپنی متعلقہ ریاستوں میں مقامی یوم آزادی کی تقریبات نشر کریں گے۔
وزارتِ تعلیم
جناب دھرمیندر پردھان نے گبون کے پہلے زرعی –خصوصی اقتصادی زون پروجیکٹ کا افتتاح کیا
اے او ایم گروپ اور سنچورین یونیورسٹی کے تعاون سے پروجیکٹ کو لاگو کیا جائے گا
اڈیشہ کے گجپتی خواہش مند اضلاع کے 30 کسان اور 20 طلباء تکنیکی مدد کے لیے گبون جائیں گے
گجپتی سے گبون تک، چیتا سے لے کر موسمیاتی تبدیلی تک، ہندوستان اور افریقہ کے تعلقات مضبوط سے مضبوط تر ہوتے جارہے ہیں: جناب دھرمیندر پردھان
تعلیم اور ہنر مندی کی ترقی اور کاروبار کے مرکزی وزیر جناب دھرمیندر پردھان نے آج نئی دہلی سے گبون کے پہلے زرعی- خصوصی اقتصادی زون پروجیکٹ کا آغاز کیا۔ اس پروجیکٹ کو اے او ایم گروپ کے ذریعے سنچورین یونیورسٹی کے ساتھ تکنیکی اور علمی شراکت دار کے طور پر نافذ کیا جائے گا۔ پروگرام کے پہلے مرحلے میں 30 کسان اور گجپتی ضلع جو کہ اڈیشہ کا ایک خواہش مند ضلع ہے ، سے تعلق رکھنے والے 20 بی ایس سی / ایم ایس سی ایگری اور بی ٹیک/ایم ٹیک انجینئرنگ کے طلباء، اس پروجیکٹ کے تحت تیار کیے جانے والے زرعی خصوصی اقتصادی زون کے لیے زرعی تکنیکی اور تکنیکی مشیر کے طور پر ایک ساتھ سفر کریں گے۔
اس موقع پر خطاب کرتے ہوئے جناب پردھان نے کہا کہ گجپتی سے گبون تک، چیتا سے لے کر موسمیاتی تبدیلی تک، ہندوستان اور افریقہ کے تعلقات مضبوط سے مضبوط ہوتے جارہے ہیں۔ انہوں نے مزید کہا کہ آج کا آغاز اس رشتے میں ایک نئے باب کا اضافہ کرے گا۔ انہوں نے اس اعتماد کا بھی اظہار کیا کہ گبون میں زراعت اور فوڈ پروسیسنگ خصوصی اقتصادی زون کا قیام ملک میں غذائی تحفظ اور خود کفالت کو بڑھانے کے لیے ایک اہم سنگ میل ثابت ہوگا۔
ہندوستان-افریقہ تعلقات کے بارے میں بات کرتے ہوئے، انہوں نے کہا کہ، گزشتہ 9 سالوں میں، ہندوستان-افریقہ تعلقات مضبوط سے مضبوط تر ہوتے گئے ہیں، جس میں ہندوستان سے 35 سے زیادہ اعلیٰ سطحی دوروں اور افریقہ سے اسی طرح کے 100 سے زیادہ دوروں کو ریکارڈ کیا گیا ہے۔ انہوں نے مزید کہا کہ منجملہ دیگر باتوں کے نوآبادیاتی مخالف یکجہتی، غیر ملکی خیر سگالی، اور 'جنوب-جنوب' تعاون کے اصول بھی ، ہندوستان اور افریقی براعظم کے درمیان شراکت داری کو مضبوط بنانے میں اہم کردار ادا کر رہے ہیں۔
انہوں نے یہ بھی کہا کہ ترقیاتی شراکت داری ہندوستان کی افریقہ پالیسی کا ایک اہم ستون ہے۔ سماجی و اقتصادی ترقی کے سفر میں ایک بھروسہ مند شراکت دار ہونے کے ناطے، ہندوستان نے افریقہ کو 12.3 بلین امریکی ڈالر سے زیادہ کے رعایتی قرضے اور مختلف شعبوں میں ترقیاتی منصوبوں کے لیے 700 ملین امریکی ڈالر کی گرانٹ امداد دی ہے۔
ہندوستان کی جی 20 صدارت کے بارے میں بات کرتے ہوئے، انہوں نے کہا کہ ہندوستان کی جی 20صدارت بہت منفرد ہے، جس میں عالمی جنوب اور ترقی پذیر ممالک کی آواز اور خدشات کو آگے بڑھانے میں ہندوستان کے کردار کے مد نظر ، ہندوستان-افریقہ تعلقات کو مضبوط بنانے کے ایک اور باب کا آغاز ہوا ہے۔
انہوں نے کہا کہ گبون اور دیگر افریقی ممالک کو ہندوستان کے ترقی کے سفر اور خواہش مند ضلعوں کے پروگرام جیسے حالیہ اقدامات سے سیکھنے کے لیے بہت کچھ ہے۔
انہوں نے تعلیم اور ہنرمندی کی ترقی کے شعبوں میں ہندوستان اور افریقہ کے دیرینہ تعلقات کے بارے میں بھی بات کی۔
وزارت خزانہ
مرکزی حکومت ہند کے کھاتوں کا مالی سال 2024-2023 کے لیے اگست 2023 تک كا ماہانہ جائزہ
اگست 2023 تک مرکزی حکومت ہند کے ماہانہ حسابات کو یکجا کر کے رپورٹیں شائع کی گئی ہیں۔
جھلکیاں حسبِ ذیل ہیں:-
حکومت ہند نے اگست 2023 تک 10,28,931 کروڑ روپے  حاصل کیے ہیں جو 8,03,944 کروڑ ٹیکس ریونیو ، 2,09,582 کروڑ غیر ٹیکس محصول اور 15,405 کروڑ غیر قرض دار سرمائے رسیدوں پر مشتمل ہیں۔ غیر قرض دار سرمایہ کی رسیدیں 9,804 کروڑ کے قرضوں کی وصولی اور 5,601 کروڑ کی متفرق سرمایہ رسیدوں پر مشتمل ہوتی ہیں۔ اس مدت تک حکومت ہند نے 3,82,482 کروڑ روپے ریاستی حکومتوں کو ٹیکس كے حصے کی تقسیم کے طور پر منتقل کیے ہیں۔ جو پچھلے سال کے مقابلے میں 64,709 کروڑ زیادہ ہیں۔
حکومت ہند کی طرف سے کئے گئے کل اخراجات 16,71,757 کروڑ روپے ہیں ۔ اس میں سے 12,97,958 کروڑروپے آمدنی كے كھاتے پر ہیں اور 3,73,799 کروڑ سرمایہ كھاتے پر۔ آمدنی کے كل اخراجات میں سے 3,67,539 کروڑ روپے كا تعلق سود کی ادائیگی کے كھاتے سے ہے اور 1,80,739 کروڑ روپے كا بڑی سبسڈیز کے كھاتے سے۔
ارضیاتی سائنس کی وزارت
ونڈ پیٹرن اور وینٹی لیشن انڈیکس کی پیشن گوئی
دہلی-این سی آر میں ہوا کے معیار میں معمولی بہتری کا امکان ہے
نئی دہلی۔ 19 مارچ ہندوستان کے محکمہ موسمیات  کے ماحولیاتی مانیٹرنگ اینڈ ریسرچ سینٹر  کے مطابق:
دہلی میں بڑے پیمانے پر ہوا چلنے کی پیش گوئی کے ساتھ ساتھ ہواداری کی شرح قدر اور موسم کی پیش گوئی درج ذیل ہے۔
دہلی-این سی آر کے اوپر ہوا کا معیار معمولی طور پر بہتر ہونے کا امکان ہے لیکن 19 مارچ 2021 کو جزوی طور پر بہتر ہونے کے بعد بھی ناقص زمرے میں رہے گا اور 20 مارچ 2021 کو ناقص سے اوسط زمرے کا رہے گا۔سب سے زیادہ آلودگی پی ایم 10 ہے کیونکہ ہندوستان کے شمال مغربی حصہ میں غبار آلود ہوائیں چل رہی ہیں۔ 19 مارچ 2021 سے ہوا میں گرد و غبار کی مقدار کم ہونے کا امکان ہے۔ 21 مارچ 2021 تک ہوا اوسط زمرے میں رہے گی۔ آئندہ پانچ دنوں کے لیے پیشن گوئی : ہوا کے معیار میں بہتری ہونے کا امکان ہے اور یہ اوسط سے اطمینان بخش رہے گی۔
دہلی میں 8 سے 14 کیلومیٹر فی گھنٹہ کی رفتار سے سبھی سمتوں سے ہوائیں چلیں گی اور 19 مارچ 2021 کو جزوی طور پر بادل چھائے رہیں گے۔ دہلی میں سطح پر شمال مغربی سمت سے آنے والی ہواؤں کی رفتار 22-14 کیلو میٹر فی گھنٹہ ہوگی۔ 20 مارچ 2021 کو صبح دھند رہے گی ، آسمان میں جزوی طور پر بادل چھائے رہیں گے اور 30-22 کیلومیٹر فی گھنٹہ کی رفتار سے تیز ہوائیں چلیں گی۔ 21 مارچ 2021 کو مشرقی سمت سے آنے والی ہواؤں کی رفتار 22-10 کیلو میٹر فی گھنٹہ رہے گی۔ صبح دھند رہے گی اور آسمان میں جزوی طور پر بادل چھائے رہیں گے۔ اتوار کو دن میں 30-20 کیلو میٹر فی گھنٹہ کی رفتار سے تیز ہوائیں چلیں گی۔
ہندوستان کے شمال مغربی حصہ میں اس وقت خلیجی ممالک اور جزیرہ نما عرب کی جانب سے غبار آلود ہوائیں آ رہی ہیں۔ ہوا میں اس غبار کے 19 مارچ 2021 سے کم ہونے کا امکان ہے۔
پیش گوئی کا مفصل تجزیہ اور توثیق https://ews.tropmet.res.in پر دیکھی جاسکتی ہے۔
دہلی میں بڑے پیمانے پر ہوا کی آمد وینٹی لیشن انڈیکس کے ساتھ منسلک ہے۔

برائے مہربانی مخصوص مقام پیش گوئی اور انتباہ کے لئے موسم اَیپ کو ڈاؤن لوڈ کریں ۔ زراعت سے سے متعلق موسم کی صلاح  کے لیے میگھ دوت اَیپ اور بارش کے وقت بجلی گرنے کی جانکاری کے لیے دامینی اَیپ ڈاؤن لوڈ کریں۔ ضلع وار انتباہ کے لیے ریاستوں کی ایم سی / آر ایم سی ویب سائٹ پر جائیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2839
(Visitor Counter : 61
ٹیکسٹائلز کی وزارت
ٹیکسٹائل کی وزارت نے لاک ڈاؤن کے دوران جوٹ ملوں کے بند ہوجانے کی وجہ سے پیدا شدہ اناج کی پیجکنگ کے بحران پر قابو پانے کے مقصد سے ایچ ڈی ٹی ای /پی پی بیگس کی حد کو 1.80 لاکھ گٹھوں سے بڑھاکر 2.62 لاکھ کیا
جوٹ کی پیداوار والی تمام ریاستوں کی حکومتوں کو لکھا کہ وہ جوٹ کے بیجوں ، فرٹیلائزرس اور دیگر زرعی معاوناشیا کے نقل و حمل ، فروخت اور سپلائی کی اجازت دیں
یہ وزارت جوٹ کسانوں او ر مزدوروں کے مفاد کے تحفظ کے لئے عہد بند ہے
نئی دہلی،8- اپریل 2020/ٹیکسٹائل کی وزارت نے لاک ڈاؤن کے دوران جوٹ ملوں کے بند ہوجانے کی وجہ سے پیدا ہونے والے پیکجنگ کے ابھرتے ہوئے بحران پر قابو پانے اور گیہوں کسانوں کو انکی پیداوار کے تحفظ کےلئے متبادل پیکجنگ بیگ فراہم کرانے کے مقصد سے ایچ ڈی پی ای /پی پی کے لئے 26 مارچ2020 کو مقررہ زیادہ سے زیادہ حد 1.80 لاکھ گھٹوں سے مزید بڑھا کر اس میں 6 اپریل 2020 کو 0.82 لاکھ گھٹوں کا اضافہ کیا ہے۔
یہ اقدام خصوصی طور پر گیہوں کسانوں کے مفاد کے تحفظ کے لئے کیا گیا ہے کیونکہ اپریل کے وسط سے اناج کے پیکنگ کے واسطے تیار ہوجانے کا امکان ہے لیکن حکومت نے مذکورہ اضافہ اس خیال کے ساتھ کیا ہے کہ لاک ڈاؤن کی مدت گذر جانے کے بعد جب بھی جوٹ ملیں جوٹ کے بیگس کاپروڈکشن شروع کریں گی اناج کی پیکجنگ کے لئے ترجیح جوٹ کے بیگس کو ہی دی جائے گی۔ لاک ڈاؤن کی مدت کے دوران جوٹ کسانوں کی مدت کے لئے ٹیکسٹائل کی وزارت نے جوٹ کی پیداوار والی تمام ریاستوں کی حکومت کو لکھا ہے کہ وہ جوٹ کے بیجوں فرٹیلائزرس اور دیگر زرعی معاون اشیا کے نقل و حمل ، فروخت اور سپلائی کی اجازت دیں۔ حکومت جوٹ پیکجنگ میٹریل ایکٹ ،1987کےضابطوں کے تحت جوٹ کسانوں اور مزدوروں کے مفاد کی حفاظت کے لئے پابند عہد ہےا ور وہ اناج کی جوٹ بیگ میں ا ناج کی پیکجنگ کے لئے تقریباً 100 فی صد ریزرویشن فراہم کراتی ہے۔
کووڈ-19 سے متعلقہ لاک ڈاؤن میں جوٹ ملوں کو متاثر کیا ہے۔ اس سے جوٹ بیگس کے پروڈکشن میں رکاوٹ آئی ہے۔ چونکہ جوٹ مل والے ریاستی حصولیابی ایجنسیوں اور فوڈ کارپوریشن آف انڈیا  جو کہ عوامی نظام تقسیم میں مصروف ہیں، کی ضرورتوں کو پورا کرنے کی حالت میں نہیں ہیں اس لئے حکومت فعال مداخلت کررہی ہے اور متبادل اقدامات کے ذریعہ مشکل کو حل کرنے میں مصروف ہیں۔
حکومت ہند کسانوں اور ان کی پیداوار کے بارے میں سنجیدہ ہے۔ ربیع کی فصل کی کٹائی ہونے ہی والی ہے۔ بڑی تعداد میں پیکجنگ بیگ کی ضرورت ہوگی۔ اناج کو جے پی ایم ایکٹ کے تحت بنیاد ی طور پر جوٹ کے بیگس میں ہی پیک کیا جاتاہے۔ کووڈ 19 لاک ڈاؤن کی وجہ سے جوٹ ملیں ،جوٹ بیگس کا پروڈکشن نہیں کرپارہی ہیں اس لئے گیہوں کسانوں کو مشکل سے بچانے کے لئے متبادل انتظام ضروری ہے۔
م ن۔ ا گ ۔ ج
Uno-1538
(